Document ID: 31988D0101

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιανουαρίου 1988
για την έγκριση ενός προγράμματος που ανακοινώθηκε από την Πορτογαλία για την αποθήκευση και συσκευασία νωπών οπωροκηπευτικών και πατατών σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην πορτογαλική γλώσσα είναι το μόνο αυθεντικό)
(88/101/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 που αφορά την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 του Συμβουλίου (2), και ιδίως το άρθρο 5,
Εκτιμώντας:
ότι στις 20 Ιουλίου 1987 η κυβέρνηση της Πορτογαλίας ανακοίνωσε ένα πρόγραμμα για την αποθήκευση και τη συσκευασία νωπών οπωροκηπευτικών και πατατών στην ηπειρωτική Πορτογαλία και ότι διαβίβασε συμπληρωματικές πληροφορίες στις 10 Νοεμβρίου 1987·
ότι το πρόγραμμα αυτό έχει ως στόχο την ορθολογική οργάνωση και τον εκσυγχρονισμό της αποθήκευσης και συσκευασίας νωπών οπωροκηπευτικών και πατατών στην ηπειρωτική Πορτογαλία προκειμένου να αυξηθεί η ανταγωνιστικότητα του τομέα και να αξιοποιηθούν τα προϊόντα του· ότι συνεπώς αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι το πρόγραμμα αυτό περιέχει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 τα οποία αποδεικνύουν ότι οι στόχοι του άρθρου 1 του κανονισμού αυτού μπορεί να επιτευχθούν στον τομέα της αποθήκευσης και της συσκευασίας των νωπών οπωροκηπευτικών και πατατών στην ηπειρωτική Πορτογαλία· ότι η προθεσμία που έχει καθορισθεί για την εφαρμογή του προγράμματος αυτού δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του κανονισμού αυτού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα για την αποθήκευση και τη συσκευασία των νωπών οπωροκηπευτικών, που ανακοινώθηκε από την κυβέρνηση της Πορτογαλίας στις 20 Ιουλίου 1987 και συμπληρώθηκε στις 10 Νοεμβρίου 1987, σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 12 Ιανουαρίου 1988.

Labels: 3
18
17